L 203/20 De Europæiske Fællesskabers Tidende 28.7.2001 KOMMISSIONEN KOMMISSIONENS BESLUTNING af 13. juli 2001 om et fælles stof til afgiftsmærkning af gasolier og petroleum (meddelt under nummer K(2001) 1728) (2001/574/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 95/60/EF af 27. november 1995 om afgiftsmærkning af gasolier og petroleum ()), særlig artikel 2, stk. 2, og ud fra følgende betragtninger: (1) — For at det indre marked kan fungere tilfredsstillende og navnlig for at undgå skatteunddragelse, blev der ved direktiv 95/60/EF indført et fælles system til mærkning af gasolier henhørende under KN-kode 2710 00 69 og petroleum henhørende under KN-kode 2710 00 55, som er overgået til forbrug, og som er punktafgiftsfri eller er punktafgiftspligtig  til nedsat afgiftssats. Førstnævnte kode har siden 1996 været opdelt i KN- kode 271000 66, 2710 00 67 og 271000 68 for at tage højde for svovlindholdet i gasolien. (2) — I forbindelse med udvælgelsen af det produkt, der skal anvendes som fælles mærkestof ved afgiftsmærkningen, blev der foretaget en omhyggelig teknisk undersøgelse af de stoffer, der blev foreslået efter indkaldelse af interesse- tilkendegivelser, med bistand af Det Fælles Forsknings- center, nationale laboratorier under toldvæsenet i 14 medlemsstater samt andre kemiske institutter og ekspert- grupper. (3) — Ifølge disse undersøgelser er Solvent Yellow 124 det produkt, der efterkommer kravene bedst, idet det opfylder 6 af de 7 kriterier, der er fastlagt i indkaldelsen af interessetilkendegivelser. (4) —Ifølge Den videnskabelige Komité for Toksicitet, Økotoksicitet og Miljø anses det ikke for bevist, at Solvent Yellow 124 indebærer yderligere risici for folke- sundheden eller miljøet. (5) — Produktet bør derfor anvendes som fælles mærkestof ved afgiftmærkningen i henhold til direktiv 95/60/EF under de betingelser, der er angivet i direktivet. Indholdet af () EFT L 291 af 6.12.1995, s. 46. mærkestoffet bør mindst være 6 mg pr. liter mineral- olie. (6) — Adgangen til Solvent Yellow 124 er, skønt produktet er patentbeskyttet i seks medlemsstater, sikret ved licensaf- tale. (7) — Denne beslutning fritager ikke nogen virksomhed fra dens forpligtelser i henhold til traktatens artikel 82. (8) — Før denne beslutning finder anvendelse, bør de nationale myndigheder og erhvervslivet have et passende tidsrum til at forberede sig på den faktiske anvendelse af det fælles mærkestof til afgiftsmærkning. (99 — Der bør fastsættes en frist for, hvornår denne beslutning skal tages op til revision, for at tage højde for de fremti- dige muligheder, som den videnskabelige udvikling frembyder. (10) De i denne forordning fastsatte foranstaltninger er i overensstemmelse med udtalelse fra Punktafgifts- udvalget — VEDTAGET FØLGENDE BESLUTNING: Artikel 1 Det i bilaget til denne beslutning beskrevne produkt Solvent Yellow 124 anvendes som fælles mærkestof ved afgiftsmærk- ning i henhold til direktiv 95/60/EF af alle gasolier henhørende under KN-kode 2710 00 66, 2710 00 67 og 2710 00 68 og petroleum henhørende under KN-kode 2710 00 55. Indholdet af mærkestoffet skal være mindst 6 mg pr. liter mineralolie. Artikel 2 Denne beslutning tages op til revision senest den 31. december 2006, således at der kan tages højde for den tekniske udvikling inden for mærkningssystemer, og for at svigagtig brug af mine- ralolier, der er fritaget for punktafgift eller afgiftsberigtiget til nedsat punktafgiftssats, kan modvirkes.